CELEX: 62008CN0569
Language: fi
Date: 2008-12-22 00:00:00
Title: Asia C-569/08: Ennakkoratkaisupyyntö, jonka Oberster Gerichtshof (Itävalta) on esittänyt 22.12.2008 — Internetportal und Marketing GmbH v. Richard Schlicht

21.3.2009   
            
            
               FI
            
            
               Euroopan unionin virallinen lehti
            
            
               C 69/22
            
         Ennakkoratkaisupyyntö, jonka Oberster Gerichtshof (Itävalta) on esittänyt 22.12.2008 — Internetportal und Marketing GmbH v. Richard Schlicht
   (Asia C-569/08)
   (2009/C 69/40)
   Oikeudenkäyntikieli: saksa
   Ennakkoratkaisua pyytänyt tuomioistuin
   Oberster Gerichtshof
   Pääasian asianosaiset
   
      Valittaja: Internetportal und Marketing GmbH
   
      Vastapuoli: Richard Schlicht
   Ennakkoratkaisukysymykset
   
               1)
            
            
               Onko .eu-aluetunnuksen perustamista ja käyttöä koskevista yleisistä toimintasäännöistä ja rekisteröintiä koskevista periaatteista 28.4.2004 annetun komission asetuksen (EY) N:o 874/2004 (1) 21 artiklan 1 kohdan a alakohtaa tulkittava siten, että kyseisessä säännöksessä tarkoitettu oikeus on olemassa myös silloin, kun
               
                           a)
                        
                        
                           tavaramerkki, jota ei ole ollut tarkoitus käyttää tavaroissa tai palveluissa, on hankittu ainoastaan siksi, että saksankielistä yleissanaa vastaavan verkkotunnuksen rekisteröintiä voidaan hakea vaiheittaisen rekisteröinnin ensimmäisessä osassa?
                        
                     
                           b)
                        
                        
                           verkkotunnuksen rekisteröinnin perusteena oleva saksankielistä yleissanaa vastaava tavaramerkki eroaa verkkotunnuksesta siten, että tavaramerkissä on erikoismerkkejä, jotka on poistettu verkkotunnuksesta, vaikka erikoismerkit olisi voitu kirjoittaa kirjaimin ja vaikka verkkotunnus eroaa niiden poistamisen vuoksi tavaramerkistä siten, ettei niitä voida sekoittaa toisiinsa?
                        
                     
         
               2)
            
            
               Onko asetuksen (EY) N:o 874/2004 21 artiklan 1 kohdan a alakohtaa tulkittava siten, että oikeutettu etu on olemassa ainoastaan 21 artiklan 2 kohdan a–c alakohdassa mainituissa tapauksissa?
            
         Jos edellä esitettyyn kysymykseen vastataan kieltävästi:
   
               3)
            
            
               Onko asetuksen (EY) N:o 874/2004 21 artiklan 1 kohdan a alakohdassa tarkoitettu oikeutettu etu olemassa myös silloin, kun verkkotunnuksen haltija haluaa käyttää saksankielistä yleissanaa vastaavaa verkkotunnusta eri aihealueita sisältävässä internetportaalissa?
            
         Jos ensimmäiseen ja kolmanteen kysymykseen vastataan myöntävästi:
   
               4)
            
            
               Onko asetuksen (EY) N:o 874/2004 21 artiklan 3 kohtaa tulkittava siten, että sen 21 artiklan 1 kohdan b alakohdassa tarkoitettu vilpillinen mieli voi perustua ainoastaan edellä mainitun 21 artiklan 3 kohdan a–e alakohdassa säädettyihin seikkoihin?
            
         Jos että edellä esitettyyn kysymykseen vastataan kieltävästi:
   
               5)
            
            
               Onko kyseessä asetuksen (EY) N:o 874/2004 21 artiklan 1 kohdan b alakohdassa tarkoitettu vilpillinen mieli myös silloin, kun verkkotunnus on rekisteröity vaiheittaisen rekisteröinnin ensimmäisessä osassa saksankielistä yleissanaa vastaavan tavaramerkin perusteella, jonka verkkotunnuksen haltija on hankkinut ainoastaan voidakseen hakea verkkotunnuksen rekisteröintiä vaiheittaisen rekisteröinnin ensimmäisessä osassa ja saadakseen näin etulyöntiaseman muihin verkkotunnuksesta kiinnostuneisiin ja mahdollisesti myös kyseessä olevaa merkkiin kohdistuvien oikeuksien haltijoihin nähden?
            
         
      (1)  EUVL L 162, s. 40.